Wanneer iemand 'n handgemaakte geskenk gee – toortsie.com
Wanneer iemand 'n handgemaakte geskenk gee
Augustus 10, 2017 Augustus 16, 2017 ~ Toortsie
Daar is die spreekwoord: Wanneer jy vir iemand geld gee, het jy van jou goed gegee; wanneer jy jou tyd gee, het jy van jouself gegee.
Baie mense sien 'n handgemaakte item as minderwaardig. Ja, nie alle handgemaakte goed is mooi nie, daar is soms foute in. Dis dalk nie so professioneel soos die gekoopte een nie. Die het nie die regte handelsmerk nie.
Die waarheid is dat dit in die meeste gevalle soveel meer werd is as 'n gekoopte geskenk. Nie dat gekoopte goed niks werd is nie, dit word mos ook met liefde gegee.
Wanneer iemand vir jou 'n handgemaakte item gee, dink aan die liefde wat daarin is. Die hele tyd wat die persoon daaraan gewerk het, veral as dit spesifiek vir jou gemaak is, het sy aan jou gedink. Sy het gewonder waarvan jy sal hou, watter kleur, watter tekstuur. Sy het selfs dalk vir jou gebid ook.
Elke stekie wat daarin gemaak is, is 'n teken van liefde, 'n bewys dat sy vir jou omgee, dat jy vir haar belangrik is.
In so 'n selfgemaakte geskenk gee die persoon haar geld, want sy moes dalk die materiaal waarmee sy werk, koop. Sy gee haar tyd, haar liefde, haar kundigheid, haar deursettingsvermoë.
Ontvang so 'n geskenk in dieselfde gesindheid, in liefde, in opregtheid. Sien die liefde raak.
‹ PreviousElke vas het sy eie uitdagings
Next ›Blogghoeroes, ek soek raad asb.
11 thoughts on "Wanneer iemand 'n handgemaakte geskenk gee"
Augustus 10, 2017 om 2:16 nm
O, ek stem saam. Gee vir my ñ handgemaakte geskenkie, en ek blom!
Augustus 10, 2017 om 2:18 nm
Ek het altyd vir my kinders geleer, al gee iemand vir jou net 'n mooi klippie,is dit een van die beste geskenke, want dis soos jy sê Toortsie…dis die liefde en persoonlike denke aan die ontvanger wat tel.
Augustus 10, 2017 om 6:50 nm
Augustus 10, 2017 om 6:52 nm
Ag liewe die vraagtekens sal gepubliseer word…. maar die ordentlike kommentaar wil nie. Sê nou maar net ek stem saam.
Augustus 10, 2017 om 6:59 nm
Augustus 10, 2017 om 11:53 nm
Handgemask is baie spesiaal
Augustus 11, 2017 om 1:52 vm
Dis waar dat handgmaakte geskenke eintlik meer trefkrag het as winkel geskenke. Die ellende is net dat as jy so met liefde en gevoel iets gemaak het en dan word daar nie eers melding gemaak of n dankie gestuur. Dit breek mens se hart. Aan die anderkant moet mens dit ook maar vat van wie dit kom nê! Ek's nou sommer net swartgallig. Dis baie lekkker om n eie gemaakte kaartjie te kry van n kind wat dit diep uit die hart gedoen het.
Augustus 15, 2017 om 11:08 nm
Dit is kosbaar, ek koester sulke geskenke. n Skildery deur iemand na aan jou geskilder is meer werd as die grootste kunstenaar se werk.